Xingu Patectolaf Gerd

Xingu Patectolaf Gerd ( portugalavon Parque Indígena do Xingu ) valentrone Mato Grosso kimon ice Amazonas aalxo koe Brasila tigir.

Bat vedeyaf gerd tir welmotaf gu 26 420 km² voktice Xingu kuksapa.

Sanelia tigisa moe tawavo ke gerd tir ke san-peroye patectolafe sane. To tid :
 Aweti
 Ikpeng
 Juruna
 Kaiabi
 Kalapalo
 Kamayurá
 Kayapo
 Kisêdjê
 Kuikuro
 Matipu
 Mehináku
 Nahukuá
 Panara
 Tapayuna
 Trumai
 Waura
 Yawalapiti

 Kuhikugu ( 1300 AGJ  – 1500 RGJ ) 

Kuhikugu tir rawopaxo tigiso vagee gerd poke klita ke Xingu kuksapa. Tir wid kabdion kosmayan kan joxara gan Michael Heckenberger rawopik.

Bat wid tire tiyir widavaf birteyap abdi artlapira ke europik ko Brasila. Joxara nedir da irubasik ke Kuhikugu va folkay is brimga is vawa al vegeduyud. Irubasik ke Kuhikugu va fekra miduyud.

Rawopik uldined da widava rotir tiyir vas alub-kunoy irubasik. Griawira ke bat debak is inafa sanelia vas koplekura va europikafa akola ape daner. Kuikuro mikrik co tid ironokaf veyocik ke bata sanelia.

 Vuestexa 

 (pt) Terras Indígenas no Brasil, Instituto Socioambiental
 (en) Parque Indígena do Xingu, Instituto Socioambiental

|style="vertical-align: top;"|

Xingu Patectolaf Gerd
Xingu Patectolaf Gerd
Xingu Patectolaf Gerd